section_heading: Životopis
paragraph_text: Godine 1984. na natjecanju mladih hrvatskih glazbenika u organizaciji zaklade Ive Pogorelića osvaja prvo mjesto. Prve nagrade osvaja na međunarodnim natjecanjima u Beogradu (1985.), Rimu i Bariju (1989.), te u belgijskome Walcourtu (1990.). Održao je brojne koncerte u Europi, kao solist nastupao s orkestrima Zagrebačke filharmonije, Češke filharmonije, s orkestrom opere Hrvatskoga narodnog kazališta u Splitu, s Talijanskim komornim orkestrom, Madridskim orkestrom i drugima. Bio je član Zagrebačkog gitarskog trija, talijanskog gitarskog kvarteta Leonardo, Talijanskog gitarskog dua. Sa Zagrebačkim triom 1995. godine osvojio je Vjesnikovu nagradu Slavenski, 2004. godine godišnju nagradu Vladimir Nazor, 2005. nagradu Milke Trnine te 2020. nagradu Porin za najbolji album klasične glazbe. Majstorske tečajeve održavao je u Austriji, Hrvatskoj, Italiji i Njemačkoj.